b"\n_START_ARTICLE_\nKristi tornekrone\n_START_PARAGRAPH_\nKristi tornekrone eller \xc2\xabtornekronen\xc2\xbb (gresk: \xcf\x83\xcf\x84\xce\xad\xcf\x86\xce\xb1\xce\xbd\xce\xbf\xcf\x82 \xe1\xbc\x90\xce\xbe \xe1\xbc\x80\xce\xba\xce\xb1\xce\xbd\xce\xb8\xe1\xbf\xb6\xce\xbd, st\xc3\xa9fanos ex \xc3\xa1kanthon) var if\xc3\xb8lge Det nye testamente et av de torturredskaper som ble brukt p\xc3\xa5 Jesus Kristus f\xc3\xb8r han ble korsfestet; i kristen ikonografi b\xc3\xa6rer han den ogs\xc3\xa5 under selve korsfestelsen.\n_START_SECTION_\nHistorisitet og ikonografi\n_START_PARAGRAPH_\nSelv om Jesu kortfestelse gjennomg\xc3\xa5ende trekkes i tvil av moderne forskere som ogs\xc3\xa5 fremhever at en rekke autentisitetskriterier st\xc3\xb8tter konklusjonen (som at det i utgangspunktet turde v\xc3\xa6re et problem med tro knyttet til en skikkelse som ligner en storforbryters d\xc3\xb8d og f\xc3\xb8lgelig ikke noe det var n\xc3\xa6rliggende \xc3\xa5 finne p\xc3\xa5, at det foreligger flere vitnesbyrd, og at det er god sammenheng mellom dem) , r\xc3\xa5der det en st\xc3\xb8rre varsomhet vedr\xc3\xb8rende detaljer i de bibelske beretninger som kan ha tatt farge av en \xc3\xb8nske om \xc3\xa5 tydeliggj\xc3\xb8re teologiske understrenger og konsekvenser. Slik kunne det v\xc3\xa6re tillatt \xc3\xa5 spekulere over om det for evangelistene passet inn \xc3\xa5 medta en scene der Jesus utsettes for ekstra spott og fornedrelse, alts\xc3\xa5 der soldatene h\xc3\xa5nselsfullt later som om de hyller Kristus som konge utstyrt med pseudo-kongelige attributter - en kappe som ikke er ekte skarlagensr\xc3\xb8d men fargelagt med ordin\xc3\xa6re plantesafter, og en krone tvunnet fra taggete buskas de fant der omkring. Her kan det v\xc3\xa6re tilsiktede assosiasjonspunkter til profeten Jeremia kap. 10. Men at selve tornekronen er et autentisk element, er det bred konsesus om._NEWLINE_De tre evangelister nevner ikke noe om at tornekonen fortsatt var p\xc3\xa5 Jesu krone under korsfestelsen. Dette er derimot en gammel ikonografisk tradisjon, men ikke den aller eldste. Fra middelalderen er det kjent en presentasjon at det var Jormru Maria som, etter at Jesu d\xc3\xb8de legeme var tatt ned fra kiorset, tok den av hans hode, skadet fingrene og s\xc3\xa5ledes at hennes blod blandet seg med Jesu blod. Den aller eldste ikonografi viser en barholdet Jesus p\xc3\xa5 korset; p\xc3\xa5 tusentallet fremstilles han p\xc3\xa5 korset med en skikkelig krone eller etterhvert med et lite diadem eller et nett med en edelsten over pannen (\xc2\xabChristus triumphans\xc2\xbb-motivet). Det er bare siden 1200-tallet, og f\xc3\xb8rst h\xc3\xa5nd i h\xc3\xa5nd med andaktene knyttet til \xc2\xabChristus patiens\xc2\xbb (den lidende Kristus) at Jesus p\xc3\xa5 korsfestelsesavbildningene dortsatt b\xc3\xa6rer tornekronen.\n_START_SECTION_\nRelikvier\n_START_PARAGRAPH_\nIf\xc3\xb8lge tradisjoner som mange (men ikke alle) kristne setter sin lit til, ble tornekronen sikret og tatt vare p\xc3\xa5 av de f\xc3\xb8rste kristne. En tradisjon som blant annet Johannes Chrysostomos har bragt videre, forteller at den hellige Helena, mor til Konstantin, keiseren av Byzantium, etter en visjon rundt \xc3\xa5r 325 var i stand til \xc3\xa5 finne Det hellige kors i Jerusalem da hun b\xc3\xb8d sine tjenere \xc3\xa5 grave p\xc3\xa5 et angitt sted. Av de tre kors som de fant, var det ett som helbredet en d\xc3\xb8ende kvinne. Hun skal ogs\xc3\xa5 ha funnet flere andre pasjonsrelikvier. At slike minner etter Frelseren ble omhyggelig tatt vare p\xc3\xa5 og kanskje i farlige tider gjemt bort, er blitt ansett som en fornuftig formodning. _NEWLINE_Fra og med 300-tallet ble en rekke slike relikvier offenlig fremstilt og \xc3\xa6ret. I l\xc3\xb8pet av \xc3\xa5rhundrene havnet flere av dem i Konstantinopel, idet Jerusalem ble et risikabelt sted p\xc3\xa5 grunn av de persiske invasjoner. Besittelsen av slike relikvier ble ogs\xc3\xa5 noe som bragte tidens kristne riker \xc3\xa6re og prestisje. _NEWLINE_Kjennskap til en devosjon til Kristi tornekrone er kjent fra 300-tallet. I en lang periode, kanskje helt til 1063, var den i Jerusalem, skj\xc3\xb8nt mindre biter - torner - ble gitt til biskopen i Paris (og havnet i kirken Saint-Germain des Pr\xc3\xa9s, skj\xc3\xb8nt fragmenter etterhvert ble gitt til Malmesbury Abbey i England og til klosteret i Andechs i Bayern) og til Aachen. Fra Jerusalem kom til Konstantinopel, og s\xc3\xa5 til Paris.\n_START_SECTION_\nTornekronerelikvien i Paris\n_START_PARAGRAPH_\nEn relikvie som kong den hellige Ludvig IX av Frankrike ervervet og fikk bragt fra Konstantinopel ble lenge oppbevart i Sainte-Chapelle i Paris, og er senere er blitt overf\xc3\xb8rt til Notre-Dame. _NEWLINE_Overleveringene if\xc3\xb8lge var tornekronerelikvien kjent i vitnesbyrd fra 1036 for \xc3\xa5 bli venerert i Jerusalem. I l\xc3\xb8pet av korsfarertiden havnet en rekke slike pasjonsrelikvier i Europa etter det fjerde korstog; det gjaldt ogs\xc3\xa5 deler av Det sanne kors og spissen av den hellige lanse som ble bragt til Venezia. I 1238 kj\xc3\xb8pte kong Ludvig IX tornekronerelikvien for en astronomisk sum fra den latinske keiser Balduin II, som hersket over Konstantinopel. Han var i stor pengen\xc3\xb8d, blant annet til venetianske bankierer som hadde tornekronen som pant. Etter kj\xc3\xb8psforhandlingene dro kong Ludvig IX den 10. august 1239 pertsonlig for \xc3\xa5 ta imot relikviene i Villeneuve-l'Archev\xc3\xaaque, et stykke utenfor Paris. Det gjaldt ikke bare tornekronen, men ogs\xc3\xa5 et antall torner fra Dpina Christi-planten, hvorav 70 ble betraktet som \xc3\xa5 ha v\xc3\xa6rt p\xc3\xa5 kronen under Kristi lidelse og som ble presentert i forskjellige europeiske byer som autentiske, og dessuten en stor nagle og et trestykke fra Det hellige kors, og en tappsammenf\xc3\xb8yning som skulle ha v\xc3\xa6rt brukt ved montasjen av korset. B\xc3\xa5de naglen og trestykket oppbevares samme sted som tornekronen, men tas sjelden frem ved venerasjonen av tornekronen. St. Ludvig distrubuerte mange torner fra tornekrone til kongelige og kirkelige dignit\xc3\xa6rer._NEWLINE_Ved mottakelsen av relikviene tok Ludvig IX av deg sine kongelige gevanter, og ikledt en enkel tunika ledsaget han dem hele veien inn til Paris. Barf\xc3\xb8tt bar han tornekronen til dens midlertidige nye hjem i Notre-Dame de Paris. Den kirken kong Ludvig lot bygge i Paris for denne relikvie, Sainte-Chapelle (ferdig i 1248), hadde som forbilde Faros-palasskapellet i Konstantinopel. Der forble kronen frem til den franske revolusjon._NEWLINE_Under revolusjonen lyktes man \xc3\xa5 f\xc3\xa5 den anbrakt i sikkerhet i Vatikanet. Der ble den delt i to deler. Den ene delen er forblitt i Vatikanet. Victor-Augustin-Isidore Dechamps (1810\xe2\x80\x931883), erkebiskop av Mechelen og primas av Belgia, klarte \xc3\xa5 skaffe et fragment av kronen, og forsynte det med sitt kardinalssegl som ekthetsgaranti. Den andre halvparten av tornekronerelikvien ble under f\xc3\xb8rst bragt til Saint-Denis-basilikaen for en kort stund og senere for en tid til Biblioth\xc3\xa8que Nationale. Den ble under keiser Napoleon overf\xc3\xb8rt til Notre-Dame-katedralen, som da var i en s\xc3\xb8rgelig skikk. Det ble da anferdiget et nytt kostbart relikviegjemme (relikvarium). P\xc3\xa5 keiserens forordning ble det smykket med juvelbesatte bergkrystaller, etter utkast av den innflytelsesrike restaurat\xc3\xb8ren Eug\xc3\xa8ne Viollet-le-Duc._NEWLINE_I Notre-Dame er relikvien siden da blitt fremstilt for venerasjon hver f\xc3\xb8rste fredag i m\xc3\xa5neden og en del andre dager s\xc3\xa6rlig i fastetiden. Den 15. april 2019 ble tornekronerelikvien reddet ut av den brennende katedralen og overf\xc3\xb8rt til r\xc3\xa5dhuset i Paris. Det var en kapellan for brannfolkene, fader Jean-Marc Fournier, som skyndte seg inn i kirken mens taket brant og fikk den ut i sikkerhet. _NEWLINE_Skj\xc3\xb8nt selve tornekronen ble reddet, var et lite fragment av den blitt anbragt i v\xc3\xa6rhanen p\xc3\xa5 kirkespiret som brant opp."